ສະພາສູງສະຫະລັດ ຈະໃຫ້ສັດຕະຍາບັນ ຕໍ່ສົນທິສັນຍາ START
ຄາດວ່າ ສະພາສູງຈະລົງມະຕິ ໃຫ້ສັດຕະຍາບັນ ຕໍ່ສົນທິສັນຍາຄວບຄຸມອາວຸດຍຸດທະສາດສະບັບໃໝ່ ກັບຣັດເຊຍ
ສະພາສູງຂອງສະຫະລັດພວມກະກຽມທີ່ຈະໃຫ້ສັດຕະຍາ ບັນຕໍ່ສົນທິສັນຍາຄວບຄຸມອາວຸດນິວເຄລຍກັບຣັດເຊຍໃນ ອັນທີ່ອາດຈະເປັນໄຊຊະນະທີ່ສຳຄັນ ໃນດ້ານນະໂຍບາຍ ຕ່າງປະເທດສຳລັບປະທານາທິບໍດີບາຣັກໂອບາມາ ເປັນທີ່ຄາດກັນວ່າ ສະພາສູງຈະລົງຄະແນນສຽງ ໃນວັນ ພຸດມື້ນີ້ ເພື່ອຮັບຮອງເອົາ ສົນທິສັນຍາຫຼຸດກຳລັງອາວຸດ ຍຸດທະສາດສະບັບໃໝ່ ທີ່ເອີ້ນຫຍໍ້ກັນວ່າ START ນັ້ນ ສົນທິສັນຍາສະບັບນີ້ ໄດ້ຜ່ານພົ້ນອຸບປະສັກໃຫຍ່ ໃນມື້ ວານນີ້ ຫລັງຈາກສະມາຊິກສະພາສູງຂອງພັກຣີພັບຣີກັນ 11 ທ່ານໄດ້ຮ່ວມສົມທົບກັບສະມາຊິກສະພາສູງຂອງພັກເດໂມແຄຣັທທັງໝົດທີ່ມີໜ້າຍຸດຕິ ການອະພິປາຍກ່ຽວກັບມາດຕະການດັ່ງກ່າວຊຶ່ງເຮັດໃຫ້ສາມາດລົງຄະແນນສຽງກັນຂັ້ນສຸດ ທ້າຍໄດ້ ສົນທິສັນຍາສະບັບໃໝ່ທີ່ໃຊ້ແທນສະບັບທີ່ໝົດອາຍຸໄປແລ້ວນັ້ນ ແມ່ນຈຳກັດຈຳນວນອາວຸດ ນິວເຄລຍທີ່ຣັດເຊຍແລະສະຫະລັດສາມາດເກັບສະສົມໄວ້ໄດ້ ນອກນັ້ນສົນທິສັນຍາດັ່ງກ່າວ ຍັງຈະໄດ້ສ້າງຕັ້ງລະບົບຮ່ວມຂຶ້ນມາສໍາລັບກວດກາ ເພື່ອພິສູດວ່າແຕ່ລະປະເທດໄດ້ປະຕິບັດ ຕາມພັນທະຂອງຕົນທີ່ໄດ້ກຳນົດໄວ້ນັ້ນຫຼືບໍ່